ຍີ່ປຸ່ນ ຕີລາຄາສູງການ ປະພຶດຂອງຫວຽດນາມ ກ່ຽວກັບບັນຫາທະເລຕາເວັນອອກ
07 ກໍລະກົດ 2014 - 17:14:39
ຍີ່ປຸ່ນ ຕີລາຄາສູງການປະພຶດຂອງຫວຽດນາມ ກ່ຽວກັບບັນຫາທະເລຕາເວັນອອກ
(ພາບ: TTXVN)
(vovworld) – ວັນທີ 07/07, ຢູ່ຮ່າໂນ້ຍ, ທ່ານ ຫງວຽນກິມຄວາ, ກຳມະການຄະນະປະຈຳສະພາແຫ່ງຊາດ, ປະທານກຳມາທິການປ້ອງກັນຊາດ, ປ້ອງກັນຄວາມສະຫງົບສະພາແຫ່ງຊາດຫວຽດນາມ ໄດ້ມີການເຮັດວຽກັບຄະນະຜູ້ແທນກຳມາທິການປ້ອງກັນຄວາມສະຫງົບສະພາຕໍ່າຍີ່ປຸ່ນ ໂດຍທ່ານ Eto Akinori, ສະມາຊິກສະພາຕໍ່າ, ປະທານກຳມາທິການເປັນຫົວໜ້າຄະນະພວມຢ້ຽມຢາມ ແລະ ເຮັດວຽກຢູ່ຫວຽດນາມ. ເມື່ອແຈ້ງໃຫ້ຊາບກ່ຽວກັບສະພາບຢູ່ທະເລຕາເວັນອອກ, ທ່ານ ຫງວຽນກິມຄວາ ຕີລາຄາສູງເລື່ອງລັດຖະບານຍີ່ປຸ່ນ ໄດ້ອອກສຽງສະໜັບສະໜູນຫວຽດນາມ ໄວກ່ວາໝູ່ ໃນການຄັດຄ້ານຈີນ ຕັ້ງຮ້ານເຈາະນ້ຳມັນໄຮຢາງ 981 ຢ່າງຜິດກົດໝາຍໃນເຂດເສດຖະກິດຈຳເພາະ ແລະ ໄຫຼ່ທະວີບຂອງຫວຽດນາມ.
ສ່ວນທ່ານ Eto Akinori ຕີລາຄາສູງຄວາມມານະພະຍາຍາມຂອງຫວຽດນາມ ກ່ຽວກັບການແກ້ໄຂຄວາມເຄັ່ງຕຶງຢູ່ທະເລຕາເວັນອອກ ດ້ວຍມາດຕະການໂດຍສັນຕິວິທີ ບົນພື້ນຖານເຄົາລົບກົດໝາຍສາກົນ. ທ່ານ Eto Akinori ປາດຖະໜາຢາກຮ່ວມມືກັບບັນດາປະເທດສະມາຊິກອາຊຽນ ໃນການຮັບປະກັນຄວາມສະຫງົບປອດໄພ ແລະ ຮັກສາສັນຕິພາບຢູ່ເຂດນ່ານທະເລ ກໍ່ຄືເຂດນ່ານຟ້າ, ຮັບປະກັນຮັກສາຄວາມເສລີພາບໃນການເດີນທະເລ ແລະ ການບິນ. ຍີ່ປຸ່ນ ຈະໜູນຊ່ວຍການບຳລຸງສ້າງ, ຍົກສູງກຳລັງຄວາມສາມາດໃຫ້ກຳລັງຕຳຫຼວດທະເລຫວຽດນາມ.